text: انہوں نے کہا کہ دہشت گردی انسانیت کی دشمن ہے اور یہ عالمی امن اور ترقی کے لئے ایک بڑا خطرہ بن رہی ہے ۔ انہوں نے واضح کیا کہ ہندوستان بھی برسوں سے اس کا شکار رہا ہے ۔ انہوں نے دہشت گردی کی لعنت کو جڑ سے ختم کرنے کے لئے دنیا کے سبھی ملکوں سے مل کر کام کرنے اور متحد ہونے کو کہا ۔ نائب صدر جمہوریہ نے اقوام متحدہ سے بھی اپیل کی کہ وہ بین الاقوامی دہشت گردی سے متعلق جامع کنونشن کے بارے میں مذاکرات جلد سے جلد مکمل کرے ۔